
N A R V A    L I N N A V A L I T S U S
KORRALDUS

Narva                                                                                                     05.04.2017  nr
Plaanimaterjali alusel munitsipaalomandisse 

antava maa piiride ja pindala kinnitamine, 

Kadastiku tn 13
1.  Asjaolud ja menetluse käik

10.01.2017.a võttis Ida-Viru maavanem vastu korralduse nr 8-8/2017/32 Kadastiku tn 13 maaüksuse Narva linna munitsipaalomandisse andmise kohta. Antud korralduse punkti 2 kohaselt maa omandiõigus läheb kohalikule omavalitsusele üle riigi maakatastris registreerimisest arvates.
Vabariigi Valitsuse 29 aprilli 1997.a. määruse nr 88 „Plaani- või kaardimaterjali alusel katastriüksuse moodustamise korra kinnitamine“ ja Ida-Viru maavanema 10.01.2017.a korralduse nr 8-8/2017/32 alusel moodustatakse katastriüksus Narva linn, Kadastiku tn 13. Kuna katastriüksus moodustatakse plaanimaterjalil tuleb kinnitada moodustatava Kadastiku tn 13 katastriüksuse andmed.

2.  Õiguslikud Alused
2.1 Vabariigi Valitsuse 2 juuni 2006 määruse nr 133 „Maa munitsipaalomandisse andmise kord“ § 9 lõike 1 kohaselt registreeritakse munitsipaalomandisse antud maa riigi maakatastris maa munitsipaalomandisse andmise otsuse alusel, s.o Ida-Viru maavanema 10.01.2017.a korralduse nr 8-8/2017/32 alusel.

2.2 Vabariigi Valitsuse 29 aprilli 1997.a. määruse nr 88 „Plaani- või kaardimaterjali alusel katastriüksuse moodustamise korra kinnitamine“ punkti 16 kohaselt kinnitatakse plaani- või kaardimaterjalil määratud piirid kohaliku omavalitsuse otsusega, kus fikseeritakse katastriüksuse number, aadress, sihtotstarve, pindala, maksustamishind, isik kelle omandisse katastriüksus läheb ning katastriüksuse moodustamise õiguslik alus viitega maareformi seaduse vastavale sättele.
2.3 Narva Linnavolikogu 09.06.2016 otsuse nr 190 „Kadastiku tn 13 maaüksuse munitsipaalomandisse taotlemine ja maa sihtotstarbe määramine“ punkti 4.2 kohaselt moodustab Linnavalitsus katastriüksus ja kinnitab moodustatava katastriüksuse piirid ning esitab katastritoimik registreerimiseks Maa–Ameti Katastri registriosakonda. 

2.4 Maareformi seaduse § 28 lõike 1 punkti 4 alusel munitsipaalomandisse antakse sotsiaalmaa. 

2.5 Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §6 punkti 13 kohaselt sotsiaalmaa jaguneb ühiskondlike ehitiste maa ja üldkasutatava maa sihtotstarbe alaliigiks.

2.6 Juhindudes Maakatastriseaduse § 20 lõigetest 5 ja 55, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Vabariigi Valitsuse 22.05.2001.a määrusest nr 179 “Maa maksustamishinna arvutamise kord” ja keskkonnaministri 30.11.2001.a määrusest nr 50 “Maa korralise hindamise tulemuste kehtestamine”.
3.  otsus
Kinnitada Kadastiku tn 13 plaanimaterjali alusel moodustatud katastriüksuse piirid ning järgmised andmed:
3.1 katastriüksuse number 359, katastrikaardi number: 65.834; 

3.2 katastriüksuse sihtotstarve: sotsiaalmaa – üldkasutatav maa (017; Üm);
3.3 katastriüksuse pindala: 27 342 m2;
3.4 katastriüksuse maksustamishind: 6 990 (Kuus tuhat üheksasada üheksakümmend) eurot;
3.5 maa omanik: Narva linn.
4.Rakendussätted
4.1 Käesolev korraldus jõustub teatavakstegemisest.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

